19.1.2023.
LV
Eiropas Savienības Oficiālais Vēstnesis
L 17/85
(5)
No publiski pieejamas informācijas izriet, ka darījumu apstiprinājušas valsts kompetentās iestādes (5) un pēc tam tas tika pabeigts (6).
(6)
Meide grupa papildus citiem ražojumiem ražo un pārdod arī attiecīgo ražojumu.
Turklāt Meide grupa ir iesaistīta savu un trešo personu ražojumu importā un eksportā (7).
Uz attiecīgo ražojumu, ko Meide grupa eksportē no ĶTR uz Savienību, attiecas ar Īstenošanas regulu (ES) 2019/1259 noteiktie antidempinga pasākumi.
(7)
Meide grupa un Jinan Meide ir saistīti uzņēmumi.
(8)
Tāpēc Komisija uzskatīja, ka darījuma pabeigšana pamato izmaiņas attiecīgajos Taric kodos importa labākai uzraudzībai turpmāk izklāstīto iemeslu dēļ.
(9)
Attiecīgo ražojumu pašlaik klasificē ar kombinētās nomenklatūras (“KN”) kodu ex 7307 19 10 (Taric kodi 7307 19 10 10 un 7307 19 10 20).
(10)
Atskaitot Taric kodus, uz kuriem attiecas pasākumi, ar atlikušo Taric kodu 7307 19 10 90 tiek klasificēti vairāki ražojumi, to skaitā divi ražojumi, kas skaidri izslēgti ar attiecīgā ražojuma definīciju (t. i., kompresijas savienotā­ jelementu galvenā sastāvdaļa, kam izmanto ISO DIN 13 metriskās vītnes, un kaļamās dzelzs vītņotu cirkulāro savienojumu kārba bez vāka), un arī lieti caurulēm paredzēti savienotājelementi bez iegrieztas vītnes.
(11)
Vītņu iegriešana ir tikai pēdējais attiecīgā ražojuma ražošanas posms.
Tāpēc lieti caurulēm paredzēti savienotā­ jelementi bez iegrieztām vītnēm un to pusfabrikāti var tikt importēti Savienībā ar atlikušo Taric kodu, uz kuru neattiecas antidempinga pasākumi, un to apstrāde vītņu iegriešanai var notikt Savienībā.
(12)
Komisija uzskatīja, ka no pašreizējās Taric kodu struktūras izgūstamie dati nav pietiekami adekvāti, lai pārraudzītu lietu caurulēm paredzētu savienotājelementu bez iegrieztas vītnes importa plūsmas no ĶTR, tāpēc ka tie patlaban ir vienā klāstā kopā ar ļoti daudziem ražojumiem, kuri tiek klasificēti ar atlikušo Taric kodu 7307 19 10 90.
(13)
Tādējādi atbilstīgi KN kodam ex 7307 19 10 būtu jāiedala Taric kodi vītņotiem ražojumiem (Taric kodi 7307 19 10 03, 7307 19 10 05, 7307 19 10 10, 7307 19 10 13, 7307 19 10 20, 7307 19 10 30) vai ražojumiem bez iegrieztas vītnes (Taric kodi 7307 19 10 35, 7307 19 10 40, 7307 19 10 45).
Turklāt gan vītņotiem ražojumiem, gan ražojumiem bez iegrieztas vītnes būtu jāprecizē, vai tie izgatavoti no kaļamā čuguna (attiecīgie Taric kodi 7307 19 10 10 un 7307 19 10 35), čuguna ar lodveida grafītu (attiecīgie Taric kodi 7307 19 10 20 un 7307 19 10 40) vai citiem materiāliem (attiecīgie Taric kodi 7307 19 10 30 un 7307 19 10 45).
Visbeidzot, pie lietiem vītņotiem caurulēm paredzētiem savienotājelementiem, kas izgatavoti no kaļamā čuguna un čuguna ar lodveida grafītu, būtu jāizveido jauni atsevišķi Taric kodi ar attiecīgā ražojuma definīciju nepārprotami izslēgtajiem ražojumiem, proti, kompresijas savienotājelementu galvenajai sastāvdaļai, kam izmanto ISO DIN 13 metriskās vītnes, no kaļamā čuguna (Taric kods 7307 19 10 03), kaļamā čuguna vītņotai cirkulārā savienojuma kārbai bez vāka (Taric kods 7307 19 10 05) un kompresijas savienotājelementu galvenajai sastāvdaļai, kam izmanto ISO DIN 13 metriskās vītnes, no čuguna ar lodveida grafītu (Taric kods 7307 19 10 13).
(14)
Paliek nemainīgi tie Taric kodi, kuriem pasākums tiek piemērots, proti, Taric kods 7307 19 10 10 un 7307 19 10 20, un, lai panāktu atbilstību jaunajai Taric struktūrai, būtu jālabo tikai apraksts uz “citādi”.
(5) Sk. https://uokik.gov.pl/news.php?news_id=17989 un Decision DKK-83/2022 of 16 March 2022, pieejams vietnē: https://uokik.gov. pl/koncentracje.php?news_id=17397.
(6) Sk.
gan datubāzi Orbis M&A, gan vietnihttps://globallegalchronicle.com/meide-groups-acquisition-of-odlewnia-zawiercie/.
(7) Sk.
Decision DKK-83/2022, cit.